**Javni razpis**

**»Usposabljanje mentorjev za izvajanje praktičnega usposabljanja z delom po izobraževalnih programih za pridobitev izobrazbe v letih 2023-2026«**

**Torek, 9. 1. 2024**

**Ali se lahko v projektu načrtuje samo osnovna izobraževanja?**

Da.

**Ali je lahko konzorcijska pogodba podpisana elektronsko?**

Da, a je potrebno upoštevati naslednje:

* v tem primeru jo morajo podpisati vsi konzorcijski partnerji elektronsko,
* podpisi vseh pogodbenih strank morajo biti v konzorcijski pogodbi na enem listu. Če to zaradi večjega števila partnerjev ni mogoče, se lahko podpisi pogodbenih strank nadaljujejo na naslednjih straneh, ne smejo pa biti podpisi posameznih pogodbenih strank na ločenih listih (razlog: v tem primeru ni mogoče vedeti, na katero verzijo konzorcijske pogodbe je posamezni konzorcijski partner dal soglasje s podpisom).

(Glej Navodila za prijavo, točka 6.)

**Merilo za izbor vlog prijaviteljev št. 1.2:** Organizacijske izkušnje prijavitelja v zadnjih 5 letih, kot samostojnega izvajalca ali kot poslovodečega partnerja ali kot partnerja v konzorciju, z izvajanjem projektov Evropskega socialnega sklada (**projekti z enakim predmetom se štejejo samo enkrat**).

Ni ustrezno navajanje enakovrstnih projektov, ki so se izvajali v različnih časovnih obdobjih (npr. Usposabljanje mentorjev 2016-2021 in Usposabljanje mentorjev 2021-2023).

**V prijavnici v točki 2.2.3 na mestu, kjer je možno navesti 2. projekt, manjka vrstica »Naročnik projekta«. Če boste navajali več kot en projekt, dodajte tudi to manjkajočo vrstico. Prav tako tudi pri vseh nadaljnjih projektih, če jih boste navajali.**

|  |  |  |  |
| --- | --- | --- | --- |
| 2.2.3 Ali ste v zadnjih petih (5) letih že sodelovali v projektih evropske kohezijske politike, in sicer s področja evropskega socialnega sklada ? | | | Da  Ne |
| (Navedite projekte in označite ali ste projekt izvajali samostojno ali ste bili poslovodeči v konzorciju ali partner v konzorciju (po potrebi dodati vrstice za skupno največ 4 projekte kot samostojni upravičenec ali kot poslovodeči partner v konzorciju oz. za skupno največ 8 projektov kot konzorcijski partner).  Priložiti je potrebno dokazilo (spletna povezava, če so podatki javno dostopni ali pogodbo o sofinanciranju ali konzorcijsko pogodbo), pri čemer za projekte, ki so bili sofinancirani s strani ministrstva pristojnega za izobraževanje, dokazil ni treba prilagati. V zadnjo vrstico vnesite skupno število dokazil, ki jih prilagate k prijavi). | | | |
| Samostojni izvajalec | Poslovodeči v konzorciju | Partner v konzorciju | |
| Naziv izvajalca projekta: |  | | |
| Naročnik projekta: |  | | |
| Naziv projekta: |  | | |
| Številka pogodbe:  (če je relevantno, priložiti dokazilo) |  | | |
| Predmet projekta: |  | | |
| Rezultati (največ 600 besed) : | | | |
|  | | | |
| Samostojni izvajalec | Poslovodeči v konzorciju | Partner v konzorciju | |
| Naziv izvajalca projekta: |  | | |
| Naziv projekta: |  | | |
| Številka pogodbe:  (če je relevantno, priložiti dokazilo) |  | | |
| Predmet projekta: |  | | |
| Rezultati (največ 600 besed): | | | |
|  | | | |

**Če smo prav razumeli pogoj za datum priprave dokazil konzorcijskega partnerja (FURS, nekaznovanost), je zadnji datum 18. 12. 2023? V zadnjem času so se organizacije prijavljale na več različnih razpisov in imajo že pripravljene dokumente, le da so datumi starejši (na primer 18. 10. 2023, 15. 12. 2023). Ali partnerje kljub podpisani Prilogi 7 pozovem k pripravi novejših dokumentov?**

Potrdilo ne sme biti starejše od 30 dni od dne oddaje vloge – torej odvisno kdaj namerava prijavitelj oddati vlogo (morda bi tisto potrdilo z dne 15. 12. 2023 bilo primerno, tisto iz oktobra pa zagotovo ne).

Ali k fizični vlogi za projekt priložimo originalne podpisane dokumente konzorcijskih partnerjev (Priloga 7, Potrdilo o nekaznovanosti, Potrdilo FURS)?

Potrdilo FURSa in o nekaznovanosti prejmete od izdajatelja kot elektronski dokument in ga za v prijavo natisnete. Priloga 7 pa mora biti original podpisana in žigosana izjava.

**Koliko udeležencev je lahko največ v skupini? V JR Usposabljanje mentorjev 2023-2026 v 5. točki piše, da je v skupini lahko največ 12 udeležencev. V Prilogi 1 – Navodila, pa je na strani 10 širše obrazloženo: Poslovodeči partner v konzorciju ali konzorcijski partner je upravičen do sofinanciranja največ dvanajst (12) udeležencev na izvedbo programa. V primeru večjega števila udeležencev v izvedbi programa (več kot 12), je strošek za te udeležence neupravičen. Torej, v skupini je lahko več kot 12 udeležencev, uveljavljamo pa lahko 12 udeležencev? Vprašanje je pomembno, saj si izvajalci prizadevajo organizirati skupine s po 12 udeleženci. Velikokrat se zgodi, da 12 prijavljenih ne pomeni še polno skupino (bolezni, službene odsotnosti…). S tem razlogom vključujejo organizatorji po navadi 2-3 udeležence več. Zaradi tega razloga bo število udeležencev predvidoma nihalo med 10 do 14 udeležencev na skupino.**

V skupino lahko vključite več kot 12 udeležencev, a za sofinanciranje lahko uveljavljate le 12, ostale vključitve so vaš strošek.